ఒక పెళ్ళాం ముద్దు రెండో పెళ్ళాం వద్దు

ఒక పెళ్ళాం ముద్దు రెండో పెళ్ళాం వద్దు, 2004 మే 28న విడుదలైన తెలుగు కామెడీ సినిమా. సాయి కృష్ణ ప్రొడక్షన్స్ బ్యానరులో దమ్మలపతి శ్రీనివాసరావు నిర్మించిన ఈ సినిమాకి కొంగరపి వెంకటరమణ దర్శకత్వం వహించాడు. ఇందులో రాజేంద్ర ప్రసాద్, రాశి, గుర్లిన్ చోప్రా నటించగా, వందేమాతరం శ్రీనివాస్ సంగీతం సమకూర్చాడు.

కథా నేపథ్యం 
హరిశ్చంద్ర (రాజేంద్ర ప్రసాద్) చాలా నమ్మకమైన, నిజాయితీగల మధ్యతరగతి వ్యక్తి. కానీ అతని భార్య సత్య (రాశి) తనను తాను ధనవంతురాలిగా ఊహించుకుంటుంది. వారికి ఒక కొడుకు. సత్య సోదరుడు శరత్ (సూర్య) ఒకసారి ఇంటికి వచ్చి, ఒక అమ్మాయికి జన్మనిస్తే ఆ దంపతులకు 1 కోటి రూపాయలు వస్తాయని చెప్తాడు. సత్య ఒక స్వామీజీ దగ్గరికి వెళ్ళి, ఆడపిల్ల పుట్టడానికి ఆశీర్వాదం కోరుతుంది; ప్రతిఒక్కరికీ అబద్ధాలు చెప్పే ప్రతిజ్ఞను ప్రారంభించాలని అతను ఆమెకు సలహా ఇస్తాడు. మొదట్లో హరి దానికి అంగీకరించడు, కాని సత్య ఆత్మహత్యకు ప్రయత్నించగా అతను కూడా ప్రతిజ్ఞకు అంగీకరిస్తాడు. హరి తన చిన్ననాటి స్నేహితుడు కృష్ణ (కృష్ణ భగవాన్) ను కలిసినపుడు, ప్రతిజ్ఞ కారణంగా తాను వివాహం చేసుకోలేదని అబద్ధం చెప్తాడు. దాంతో, కృష్ణ తన సోదరి మీనా (గుర్లిన్ చోప్రా) వివాహం హరితో ఏర్పాటు చేసుకుంటాడు. మీనా తండ్రి చివరి దశలో ఉన్నందున, హరి అనుకోకుండా మీనాను వివాహం చేసుకోవలసి వస్తుంది. మీనాను ఇంటికి తీసుకువచ్చి సత్యను పనిమనిషిగా పరిచయం చేస్తాడు. ఆ తరువాత ఏం జరిగిందనేది మిగిలిన కథ.

నటవర్గం 

 రాజేంద్ర ప్రసాద్ (హరిశ్చంద్ర)
 రాశి (సత్య)
 గుర్లిన్ చోప్రా (మీనా)
 బ్రహ్మానందం
 సునీల్
 తనికెళ్ళ భరణి (సూర్యారాయుడు)
 వేణుమాధవ్
 కృష్ణ భగవాన్ (కృష్ణ)
 సూర్య (శరత్)
 రమాప్రభ
 జయలలిత
 రాధికా చౌదరి
 జూనియర్ రేలంగి
 జీవా
 జెన్నీ
 రాధిక చౌదరి

పాటలు 

ఈ సినిమాకి వందేమాతరం శ్రీనివాస్ సంగీతం అందించాడు. సుప్రీమ్ మ్యూజిక్ కంపెనీ ద్వారా పాటలు విడుదలయ్యాయి.

మూలాలు 

2004 తెలుగు సినిమాలు
తెలుగు కుటుంబకథా చిత్రాలు
రాజేంద్ర ప్రసాద్ నటించిన సినిమాలు
రాశి (నటి) నటించిన చిత్రాలు
బ్రహ్మానందం నటించిన సినిమాలు
సునీల్ నటించిన చిత్రాలు
తనికెళ్ళ భరణి చిత్రాలు
వేణుమాధవ్ నటించిన చిత్రాలు
కృష్ణ భగవాన్ నటించిన చిత్రాలు
రమాప్రభ నటించిన చిత్రాలు
వందేమాతరం శ్రీనివాస్ సంగీతం అందించిన చిత్రాలు